
รายงานการประชุมสภา อบต.ชะอวด
สมัยสามัญ  สมัยที่ 2/2553   (ครั้งที่ 1)
วันที่  29  มิถุนายน  2553    เวลา 09.30น.
ณ  ห้องประชุมสภาองค์การบริหารส่วนตำบลชะอวด
ผู้ที่มาประชุม
	ลำดับที่
	ชื่อ-สกุล
	ตำแหน่ง
	ลายมือชื่อ

	1
	นายปรีดี   จันทร์แก้ว
	ประธานสภาฯ
	ปรีดี  จันทร์แก้ว

	2
	นายรณรงค์  เกื้อสังข์
	รองประธานสภาฯ
	รณรงค์  เกื้อสังข์

	3
	นายเล็ก  สุขเนาวรัตน์
	ส.อบต.หมู่ที่ 1
	เล็ก  สุขเนาวรัตน์

	4
	นายสุเมธ  นิ่มหนู
	ส.อบต.หมู่ที่ 2
	สุเมธ  นิ่มหนู

	5
	นายอาทิตย์  ดรุณเดช
	ส.อบต.หมู่ที่ 3
	อาทิตย์  ดรุณเดช

	6
	นายละมุล  พานชาตรี
	ส.อบต.หมู่ที่ 3
	ละมุล  พานชาตรี

	7
	นายเชษฐ์  จันทองนิ่ม
	ส.อบต.หมู่ที่ 4
	เชษฐ์  จันทองนิ่ม

	8
	นายเสริม  สุขบาล
	ส.อบต.หมู่ที่ 4
	เสริม  สุขบาล

	9
	นายคนึง  ชุมแก้ว
	ส.อบต.หมู่ที่ 5
	คนึง  ชุมแก้ว

	10
	นายโชคดี  แพรกทอง
	ส.อบต.หมู่ที่ 5
	โชคดี  แพรกทอง

	11
	นายประยูร  ธรรมศิริ
	ส.อบต.หมู่ที่ 6
	ประยูร  ธรรมศิริ

	12
	นายวิเชียร  สงเสน
	ส.อบต.หมู่ที่ 6
	วิเชียร  สงเสน

	13
	นายชะอุ่ม  คงแก้ว
	ส.อบต.หมู่ที่ 7
	ชะอุ่ม  คงแก้ว

	14
	นายวิวัฒชนา  สุดทองคง
	ส.อบต.หมู่ที่ 7
	วิวัฒชนา  สุดทองคง

	15
	นายภิรมย์  นนทเสน
	ส.อบต.หมู่ที่ 8
	ภิรมย์  นนทเสน

	16
	นายโสพล  สงสว่าง
	ส.อบต.หมู่ที่ 8
	โสพล  สงสว่าง

	17
	นายนิคม  นาคอนันต์
	ส.อบต.หมู่ที่ 9
	นิคม  นาคอนันต์

	18
	นายปิยะพงษ์  เงินศรีทอง
	ส.อบต.หมู่ที่ 9
	ปิยะพงย์  เงินศรีทอง

	19
	นายประภาส  แนมใส
	ส.อบต.หมู่ที่ 10
	ประภาส  แนมใส

	20
	นายวิรัตน์  ชูเขียน
	ส.อบต.หมู่ที่ 10
	วิรัตน์  ชูเขียน

	21
	นายคำนึง  จันทร์คง
	เลขานุการสภาฯ
	คำนึง  จันทร์คง


ผู้ที่เข้าร่วมประชุม
	ลำดับที่
	ชื่อ-สกุล
	ตำแหน่ง
	ลายมือชื่อ

	1
	นายบุญฤทธิ์  แคล้วแก้ว
	นายก อบต.
	บุญฤทธิ์  แคล้วแก้ว

	2
	นายณรงค์  ชนะศักดิ์
	รองนายก อบต.
	ณรงค์  ชนะศักดิ์

	3
	ส.ต.อ.ยงยศ  ดำมี
	รองนายก  อบต.
	ยงยศ  ดำมี

	4
	นายชาญณรงค์  สมทอง
	เลขานุการนายก อบต.
	ชาญณรงค์  สมทอง

	5
	นายสุพจน์  สายฟอง
	หัวหน้าส่วนโยธา
	สุพจน์  สายฟอง

	6
	นายวิสุทธิ์  เกื้อสังข์
	หัวหน้าสำนักงานปลัดฯ
	วิสุทธิ์  เกื้อสังข์

	7
	นายเหียน  หนูพลเดช
	ผู้ใหญ่บ้าน หมู่ที่ 6
	เหียน  หนูพลเดช


เปิดประชุม



เวลา  09.30น.
เมื่อถึงเวลาประชุม  ที่ประชุมพร้อมสมาชิกสภา  อบต.  ครบองค์ประชุม  เลขาฯ สภา อบต. เรียนเชิญประธานสภา  อบต.  จุดธูปเทียนบูชาพระรัตนตรัย
นายคำนึง  จันทร์คง


อ่านประกาศเรื่องเรียกประชุมสภา  อบต.ชะอวด  สมัยสามัญ

เลขานุการสภาฯ



สมัยที่ 2/2553  (ครั้งที่1)
· เชิญประธานสภาเปิดการประชุมและดำเนินการตามระเบียบวาระการประชุมต่อไป
นายปรีดี  จันทร์แก้ว


กล่าวเปิดการประชุมและดำเนินการประชุมตามระเบียบวาระประธานสภาฯ



การประชุม
ระเบียบวาระที่ 1  เรื่องที่ประธานแจ้งให้ที่ประชุมทราบ
นายปรีดี  จันทร์แก้ว


1.1การจัดแข่งขันกีฬา-กรีฑาของกลุ่มโรงเรียนในเขตพื้นที่ประธานสภาฯ



องค์การบริหารส่วนตำบล และกีฬา-กรีฑาสีโรงเรียน
ชะอวดวิทยาคาร
อบต.ชะอวด  ระหว่างวันที่ 30 มิ.ย.- 2 ก.ค. 2553 ณ สนามกีฬาโรงเรียน ช.ว. ในการนี้ จึงขอเชิญทุกท่านร่วมงานซึ่งพิธีเปิด วันที่ 30 มิ.ย. 53 เวลา 09.30 น.

1.2 ขอเชิญเข้าร่วมโครงการงดเหล้าเข้าพรรษา  ประจำปี 2553  ในระหว่างวันที่ 27 ก.ค. – 23 ต.ค. 2553 ระยะเวลา 3 เดือน  ซึ่งจะมีการตั้งสัจจะอธิษฐาน ลด ละ เลิก เหล้าเบียร์ และเป็นการปฏิบัติธรรม  รักษาศีล  และส่งเสริมวิถีความพอเพียงตามแนวพระราชดำริฯ  และ มติ ค.ร.ม เห็นชอบให้วันเข้าพรรษาเป็นวัน “งดดื่มสุราแห่งชาติ”  ในการดังกล่าวจึงขอเชิญท่านสมาชิกสภาฯ ร่วมโครงการและประชาสัมพันธ์ให้ทราบทั่วกัน  โดยจะมีสมุดลงนามปฏิญาณตนไว้ที่สำนักงาน อบต.ชะอวด

1.3ขอแจ้งประชาสัมพันธ์โครงการอุปสมบทหมู่   100,000 รูปทั่วประเทศโดยสำนักพระพุทธศาสนา  จัดอุปสมบทพร้อมกันตามวัดต่าง ๆ ซึ่งมีทุกจังหวัดและอำเภอเพื่อเฉลิมพระเกียรติพระบาทสมเด็จเจ้าอยู่หัวฯ  สำหรับอำเภอชะอวดอุปสมบท ณ วัดบ้านตูล  ตำบลบ้านตูล
ระเบียบวาระที่ 2  เรื่องรับรองรายงานการประชุม  (สมัยวิสามัญ  สมัยที่ 1/2553  ครั้งที่ 1  เมื่อวันที่              
19  เมษายน  2553)
นายปรีดี  จันทร์แก้ว


เชิญประธานกรรมการตรวจรายงานการประชุม
ประธานสภาฯ
นายวิรัตน์  ชูเขียน


กราบเรียน ท่านประธานสภาและสมาชิกสภาองค์การบริหาร
ประธานกรรมการฯ
ส่วนตำบลชะอวด  คณะกรรมการตรวจรายงานการประชุม     อันประกอบด้วย 
1. นายวิรัตน์   ชูเขียน
2. นายวิวัฒชนา   สุดทองคง
3. นายโสพล   สงสว่าง
ได้ทำการประชุมเพื่อตรวจรายงานการประชุมสภาองค์การบริหารส่วนตำบล  สมัยวิสามัญ  สมัยที่ 1/2553 ครั้งที่ 1 ซึ่งประชุมเมื่อวันที่ 19  เมษายน  2553 เวลา 09.30 น.                       ณ  ห้องประชุมสภาองค์การบริหารส่วนตำบลชะอวด  และเห็นว่ารายงานการประชุมดังกล่าวดำเนินการไปถูกต้องครบถ้วนแล้ว
นายปรีดี  จันทร์แก้ว


ไม่ทราบ ส.อบต.ท่านใดจะแก้ไขเพิ่มเติมอีกหรือไม่
ประธานสภาฯ
-เมื่อไม่มีกระผมจะขอมติที่ประชุมว่ารับรองตามที่คณะกรรมการตรวจรายงานการประชุมเสนอหรือไม่
มติที่ประชุม  
รับรองรายงานการประชุม เป็นเอกฉันท์
ระเบียบวาระที่ 3  เรื่องเพื่อพิจารณา

3.1การพิจารณาให้ความเห็นชอบแผนพัฒนา  อบต. 3 ปี

(พ.ศ. 2554 -2556)
นายปรีดี  จันทร์แก้ว
เชิญ นายก อบต. ชี้แจงในรายละเอียดของแผนพัฒนา 3 ปี
ประธานสภาฯ
นายบุญฤทธิ์  แคล้วแก้ว
ท่านประธาน  สมาชิกสภา อบต. ผู้เข้าร่วมประชุมทุกท่าน
นายก อบต.
ตามที่ได้ส่งร่างแผนพัฒนา 3 ปี ให้กับสภาแล้วนั้นเพื่อจะได้พิจารณาให้ความเห็นชอบแผนพัฒนา อบต. อันเป็นแผนพัฒนาเศรษฐกิจและสังคม  ที่กำหนดรายละเอียดของแผนงานโครงการพัฒนาที่จะดำเนินการในแต่ละปี  โดยมีความต่อเนื่องระยะเวลา 3 ปี  และจะมีการดำเนินการทบทวนเพื่อปรับปรุงแผนพัฒนาทุกปี  ซึ่งเป็นกระบวนการบริหารให้เกิดรูปธรรม  ทั้งนี้การดำเนินการจัดทำแผนพัฒนา 3 ปี  ได้ผ่านขั้นตอนการจัดทำประชาคมหมู่บ้าน  ตำบล  และคณะกรรมการพัฒนา  อบต.มีคณะกรรมการสนับสนุนการจัดทำแผนพัฒนา อบต.  ได้รวบรวมประเด็นการพัฒนา อบต. ปัญหา ความต้องการของประชาชน ดังรายละเอียดในแผนพัฒนา อปท. 3 (2554-2556)  เพื่อสภา อบต.พิจารณาให้ความเห็นชอบ  แล้วจะอนุมัติประกาศใช้แผนพัฒนาต่อไป ครับ
นายปรีดี  จันทร์แก้ว
ตามที่ นายก อบต. ได้ชี้แจงในรายละเอียดของแผนพัฒนา อบต. 
ประธานสภาฯ
3 ปี ไม่ทราบท่านสมาชิกสภาฯ ท่านใดเห็นเป็นอย่างไรบ้าง เชิญครับ
นายปิยะพงษ์  เงินศรีทอง
ท่านประธาน ส.อบต. ผู้บริหารฯ ผู้เข้าร่วมประชุมทุกท่าน
ส.อบต. หมู่ที่ 9
ในรายละเอียดตามแผนพัฒนาฯผมขอเพิ่มเติมในหน้าที่ 44 โครงการบุกเบิกถนน แยก ช.อ. ถึง กองร้อย ต.ช.ด. ระยะทาง 300 เมตร
นายเล็ก  สุขเนาวรัตน์
ท่านประธาน ส.อบต. ผู้บริหารฯ ผู้เข้าร่วมประชุมทุกท่าน
ส.อบต.หมู่ที่ 1
ผมขอเพิ่มเติมโครงการถนนบุกเบิก  ถนนสายบ้าน                  นายวิจิตร  ศรีสว่าง  กว้าง 4 เมตร ยาว 60 เมตร ในปี 2554 ครับ
นายคนึง  ชุมแก้ว
ท่านประธาน ส.อบต. ผู้บริหารฯ ผู้เข้าร่วมประชุมทุกท่าน
ส.อบต. หมู่ที่ 5
ในรายละเอียด หน้า 32 โครงการที่ 16 ขอแก้ไขจากถนนลาดยางเป็น คสล. ครับ
นายสุเมธ  นิ่มหนู
ท่านประธาน ส.อบต. ผู้บริหารฯ ผู้เข้าร่วมประชุมทุกท่าน
ส.อบต.หมู่ที่ 2  
ผมขอเพิ่มเติมโครงการถนน คสล. สายแยกจิกพนม ถึง บ้าน   นายโส ม.2 ครับ
นายโสพล  สงสว่าง
ท่านประธาน ส.อบต. ผู้บริหารฯ ผู้เข้าร่วมประชุมทุกท่าน
ส.อบต. หมู่ที่ 8
ผมขอเพิ่มเติมโครงการขยายเขตไฟฟ้าสาธารณะถนน              สายรักขิตวัน – ท่าสะท้อน 30 ชุดไว้ในแผนพัฒนาฯ ด้วยครับ
นายวิสุทธิ์  เกื้อสังข์
ท่านประธาน ส.อบต. ผู้บริหารฯ ผู้เข้าร่วมประชุมทุกท่าน
หน.สำนักงานปลัดฯ
ผมขออนุญาตเรียนชี้แจงถึงกระบวนการดำเนินการจัดทำแผนพัฒนา อบต. 3 ปี (2554-2556)  ตามที่ท่านนายกฯได้ชี้แจงในรายละเอียดไปแล้วนั้น ซึ่งแผนงานโครงการต่าง ๆ อันเป็นประเด็นของการพัฒนาที่เป็นปัญหาความต้องการของประชาชน  โดยผ่านขั้นตอนการมีส่วนร่วมของทุกภาคส่วนที่เป็นประชาคม  ทั้งหมู่บ้าน  ตำบล  และคณะกรรมแผนพัฒนา อบต. โดยกำหนดถึงลำดับความสำคัญของแผนงาน  โครงการ  และคำนึงถึงศักยภาพของ อบต. ที่จะนำไปสู่การจัดทำงบประมาณรายจ่ายประจำปี หรือ เพิ่มเติม  เพื่อผู้บริหาร อบต. จะได้นำไปสู่กระบวนการบริหารการพัฒนาที่เป็นรูปธรรม  และมีประสิทธิภาพ ครับ
นายปรีดี  จันทร์แก้ว
ตามที่ สมาชิกสภาฯ  อภิปรายและแก้ไขเพิ่มเติมในรายละเอียด
ประธานสภาฯ
แผนพัฒนา อบต. 3 ปี และทาง หน.สำนักงานปลัดฯ ได้ชี้แจงการดำเนินการจัดทำแผนพัฒนา 3 ปี ซึ่งจะเห็นถึงกระบวนการของการรวบรวมประเด็นของการพัฒนาและแผนพัฒนาก็จะมีการทบทวนปรับปรุงได้ ไม่ทราบท่าน สมาชิกท่านใดจะเสนอเพิ่มเติมหรือแก้ไขตรงไหนอีกหรือไม่ เมื่อไม่มี ผมจะขอมติที่ประชุมต่อไป
· ส.อบต.ท่านใด เห็นชอบแผนพัฒนา อบต. 3 ปี (2554-2556)
ขอให้ยกมือครับ
มติที่ประชุม



เห็นชอบเป็นเอกฉันท์





3.2ขออนุมัติแก้ไขเปลี่ยนแปลงงบประมาณฯ พ.ศ. 2553





      (1)โครงการก่อสร้างบ้านท้องถิ่นไทยเทิดไท้องค์ราชันย์ฯ
นายปรีดี  จันทร์แก้ว


เชิญท่านนายก อบต. ชี้แจงรายละเอียด  เหตุผลของการขออนุมัติ
ประธานสภาฯ



ครับ
นายบุญฤทธิ์  แคล้วแก้ว


ท่านประธานสภาฯ  ส.อบต. ผู้เข้าร่วมประชุมทุกท่าน
นายก อบต.
เนื่องจากการจัดตั้งรายจ่ายในหน่วยงานส่วนโยธา  ค่าก่อสร้างบ้านท้องถิ่นไทย  จำนวน 4 หลัง  ตามแบบ อบต.ชะอวด  ในปีงบประมาณฯ พ.ศ. 2553 นั้น ได้กำหนดให้แล้วเสร็จแต่ละหลังของบ้านแต่มีความจำเป็นจะต้องปรับแบบแปลนการก่อสร้างใหม่  โดยแบบแปลนในจำนวน 2 หลัง เป็นลักษณะก่อสร้างโดยใช้ฝาบ้านร่วมกันกับบ้านเดิมและปรับปรุงบ้านบางส่วน  ตามสภาพความเป็นจริงที่จะดำเนินการก่อสร้างให้กับผู้ยากจน  ดูได้จากรูปแบบและรายละเอียดที่แจ้งให้กับ ส.อบต. ทุกท่านแล้ว ครับ
นายปรีดี  จันทร์แก้ว
เชิญท่าน ส.อบต. ได้พิจารณาในรูปแบบและรายละเอียดเพื่อจะ
ประธานสภาฯ
ขออนุมัติ  แก้ไขโดยมติสภาฯ ต่อไป  เชิญครับ
· เมื่อไม่มีผู้ใด  อภิปราย ก็ขอมติที่ประชุม  ใครเห็นว่าอนุมัติให้แก้ไขในรูปแบบบ้านท้องถิ่นไทยฯ จำนวน 2 หลัง ขอให้ยกมือ ครับ
มติที่ประชุม



อนุมัติเป็นเอกฉันท์





(2)ครุภัณฑ์ยานพาหนะและขนส่ง ปุ้งกี๋รถตักหน้า ขุดหลัง
นายปรีดี  จันทร์แก้ว


เชิญท่านนายก อบต.ชี้แจงรายละเอียดของการแก้ไข                                                
ประธานสภาฯ
เปลี่ยนแปลงคำชี้แจง งบประมาณฯพ.ศ.2553 ประเภทครุภัณฑ์ปุ้งกี๋รถตักหน้าขุดหลัง ของ อบต.ชะอวด ครับ
นายบุญฤทธิ์  แคล้วแก้ว
ท่านประธานสภาฯ ส.อบต. และผู้เข้าร่วมประชุมทุกท่าน
นายก อบต.
ตามที่ได้ตั้งงบประมาณฯ พ.ศ. 2553 ในหมวดครุภัณฑ์ยานพาหนะและขนส่ง ในส่วนโยธา เป็นค่าปุ้งกี๋รถตักหน้าฯ เป็นเงิน 22,000 บาท ความกว้าง 0.50 เมตร ขนาดความจุ 0.50 ลบ.ม. โดยใช้เหล็กหนา 0.05 เมตร นั้น จะตั้งผิดพลาดของขนาดเหล็กที่ใช้ ซึ่งจะต้องเป็นขนาดเหล็ก หนา 5 มิลลิเมตร จึงขออนุมัติเปลี่ยนแปลงในขนาดของเหล็กดังกล่าว
นายปรีดี  จันทร์แก้ว
ท่านสมาชิกสภาฯ เห็นเป็นอย่างไรบ้างครับ ซึ่งการแก้ไข
ประธานสภาฯ
เปลี่ยนแปลงเป็นอำนาจของ สภา อบต. เพื่อจะได้ให้ทางผู้บริหารได้ดำเนินการต่อไป เชิญครับ
· เมื่อไม่มี ส.อบต.ท่านใด จะแสดงความคิดเห็นหรืออภิปรายก็จะขอมติที่ประชุม  ใครเห็นควรให้อนุมัติแก้ไขเปลี่ยนแปลงคำชี้แจงงบประมาณฯ ขอให้ยกมือ
มติที่ประชุม  



อนุมัติเป็นเอกฉันท์





(3)ครุภัณฑ์เครื่องดับเพลิง
นายปรีดี  จันทร์แก้ว


เชิญนายก อบต. ชี้แจงรายละเอียดเพื่อขออนุมัติที่ประชุมแก้ไข
ประธานสภาฯ
เปลี่ยนแปลง คำชี้แจงงบประมาณฯ พ.ศ. 2553 ค่าครุภัณฑ์   เครื่องดับเพลิง  ครับ
นายบุญฤทธิ์  แคล้วแก้ว
เรียนท่านประธานสภาฯ  ส.อบต.  ผู้เข้าร่วมการประชุมทุกท่าน
นายก อบต.
ในการตั้งรายจ่ายในหมวดค่าครุภัณฑ์  เครื่องดับเพลิง  ของหน่วยงานสำนักงานปลัดฯ  ตั้งไว้ 26,520 บาท แยกเป็นรายการ คือ 


(1)สายส่งดับเพลิง ผ้าใบสีขาว ขนาด 2.5 นิ้ว จำนวน 2 เส้น  เส้นละ  20  เมตร  เป็นเงิน 5,200 บาท


(2)สายส่งดับเพลิงสายยางสีแดง  ขนาด 2.5 นิ้ว จำนวน 2 เส้น ๆ ละ 20 เมตร เป็นเงิน 14,000 บาท


(3)ข้อต่ออลูมิเนียม ขนาด 2.5 นิ้ว  จำนวน  8  อัน  เป็นเงิน  7,320  บาท 

จากการตั้งรายจ่ายในรายการตาม ข้อ (1)เป็นเงิน 5,200 บาทนั้น  จะจัดซื้อได้เพียง จำนวน 1 เส้นเท่านั้น  จึงขอแก้ไขเปลี่ยนแปลงลดจำนวนลง เพื่อสภาฯพิจารณาอนุมัติต่อไปครับ
นายปรีดี  จันทร์แก้ว
ไม่ทราบท่าน สมาชิกสภาฯท่านใด  ติดใจ  สงสัยประเด็น
ประธานสภาฯ
ดังกล่าวหรือไม่   เชิญครับ

-เมื่อไม่จะขอมติที่ประชุม  จะอนุมัติหรือไม่  ขอให้ยกมือครับ
มติที่ประชุม
อนุมัติให้แก้ไขเปลี่ยนแปลงคำชี้แจงงบประมาณ ฯพ.ศ.2553  ครุภัณฑ์เครื่องดับเพลิงเป็น เอกฉันท์
ระเบียบวาระที่ 4 เรื่องอื่น ๆ
นายปรีดี  จันทร์แก้ว
เชิญท่านสมาชิกสภาฯ  นายก อบต. มีเรื่องอะไรบ้าง  เชิญครับ
ประธานสภาฯ

นายบุญฤทธิ์  แคล้วแก้ว
ท่านประธานสภา  ส.อบต. ผู้เข้าร่วมประชุมทุกท่าน
นายก อบต.
ผมขอชี้แจงในเรื่องต่าง ๆ ของการบริหารงานของ อบต. และ เรื่องที่เกี่ยวข้อง คือ

(1)มาตรการป้องกันและเฝ้าระวังป่าพรุควนเคร็ง  จังหวัดมีประกาศแต่งตั้งคณะกรรมการตรวจสอบเอกสารสิทธิ์ในพื้นที่ป่าพรุ  ซึ่งจากการเกิดไฟไหม้ป่าพรุทำให้เสียหายต่อสิ่งแวดล้อม  ทรัพยากรธรรมชาติมากมาย  ในขณะนี้  และส่วนหนึ่งมีการบุกรุกป่าพรุ  ก็มีการจับกุม  และแสดงเอกสารสิทธิในที่ดินป่าพรุที่ยังเป็นป่าสมบูรณ์อยู่  หรือ อยู่ในเขตห้ามล่าสัตว์ป่าทะเลน้อย  เขตตำบลเคร็ง  ขอนหาด  หรือ เขตห้าล่าสัตว์ป่าบ่อล้อ  เขตตำบลชะอวด  เป็นต้น  ในการดังกล่าว ขณะนี้ได้มีคำสั่งระงับการขุดดินการปรับพื้นที่  ทุกกรณี  จึงแจ้งให้ทราบทั่วกัน

(2)การขยายเขตไฟฟ้า – ประปา  หากชาวบ้านเดือดร้อนจำเป็นเร่งด่วน  ให้ ส.อบต.พื้นที่แจ้งมา  จะดำเนินการให้

(3)การแก้ไขปัญหาของชาวบ้านที่เดือดร้อนจากลมพายุพัด  บ้านเรือนเสียหายกระเบื้องหลังคาแตกจำนวนมากหลายหลังคาเรือน  ขณะนี้ อบต. ได้จัดซื้อกระเบื้องช่วยเหลือเบื้องต้นให้แล้ว

(4)การจัดซื้อพันธ์ต้นกล้าปาล์ม/ยาง  ในส่วนของปาล์มน้ำมันได้จัดซื้อ  และสนับสนุนให้กับเกษตรกรแล้วตามรายชื่อที่ประกาศไว้  ในส่วนของยางพาราไม่สามารถจัดซื้อได้เนื่องจากไม่มีผู้สนใจจะเข้ามาเสนอขายแต่อย่างใด  เหตุจากต้นกล้าพันธุ์ยางมีจำนวนน้อยและราคาสูงมาก

(5)จากการเสนอจัดสร้างซุ้มประตูถนน คสล. ของหมู่บ้านหมู่ที่ 2 สายจิกพนม-บ้านนายสุเมธ  นิ่มหนู  คิดว่าจะไปดำเนินการปีงบ พ.ศ. 2554 ส่วนการจะสร้างแบบชั่วคราวคงต้องช่วยกันดำเนินการก่อน ครับ

(6)การดำเนินการไฟฟ้าสาธารณะหมู่บ้าน  โดย อบต. ตั้งงบประมาณดำเนินการใน ม.1 และ ม.9 ก็ดำเนินการตามที่สำรวจมาส่วนที่ขาดในจุดต่าง ๆ หน้าบ้าน นายนิคม นาคอนันต์  และสายป้ายยัคคอ  ค่อยเพิ่มเป้าหมายในปีต่อไป

(7)การจ่ายเบี้ยยังชีพผู้สูงอายุจะจ่ายให้ภายในวันที่ 3 ของทุกเดือน  จึงแจ้งมาเพื่อทราบและช่วยประชาสัมพันธ์ให้ทราบทั่วกันด้วย
นายปรีดี  จันทร์แก้ว
ขอขอบคุณท่านนายก อบต. ที่ได้แจ้งการดำเนินงานของ อบต.
ประธานสภาฯ
ชะอวด และเรื่องที่เกี่ยวข้องได้รับทราบ ครับ

-ไม่ทราบ สมาชิกสภาฯ ท่านใดมีเรื่องอื่นอีกหรือไม่ เชิญครับ
นายวิรัตน์  ชูเขียน
ท่านประธาน ส.อบต. ผู้บริหารฯ ผู้เข้าร่วมประชุมทุกท่าน
ส.อบต.หมู่ที่ 10
ผมขอแจ้งการซ่อมไฟฟ้าในหมู่ที่ 10 ขณะนี้หลอดไฟขาดจำนวน 9 หลอด จึงขออุปกรณ์  วัสดุไฟฟ้าพร้อมบัลลาดท์ และสตาร์ทเตอร์ ด้วยครับ
นายปรีดี  จันทร์แก้ว
เมื่อไม่มีใครเสนออะไรอีก  ผมใคร่ขอเรียนเชิญ ส.อบต.
ประธานสภาฯ
อาทิตย์  ดรุณเดช ซึ่งถือเป็นผู้ทรงคุณวุฒิของสภา อบต. ได้แสดงความคิดเห็น หรือแนะนำที่ประชุมแห่งนี้ก่อนปิดการประชุม ครับ
นายอาทิตย์  ดรุณเดช
ท่านประธาน ส.อบต. ผู้บริหารฯ ผู้เข้าร่วมประชุมทุกท่าน
ส.อบต.หมู่ที่ 3
ในการดำเนินการของ สภา อบต. ชะอวด ก็ดำเนินไปด้วยความเรียบร้อย และยึดถือปฏิบัติอันเป็นไปตามระเบียบและธรรมเนียมที่เป็นสากลของระบบสภาฯ  อยู่แล้ว ครับ แต่ขอพูดประเด็นหนึ่งในภาคส่วนการดำเนินงานของ อบต. กับฝ่ายปกครองท้องที่ กำนัน /ผู้ใหญ่บ้าน ระยะหลังจะค่อยห่างเหิน ไม่ค่อยสัมพันธ์ เหนียวแน่นสักเท่าไหร่ ซึ่งจริงแล้วการประสานกันทั้งสองฝ่ายจะเป็นผลดีต่อการพัฒนา ครับ  อีกประเด็นหนึ่งของการพัฒนา อบต.ชะอวด  ในวันนี้ คือ ศูนย์พัฒนาเด็กเล็กของ อบต. เห็นว่าเป็นศูนย์เด็กฯ ที่มีเด็กจำนวนมาก ถือว่า ได้รับความเชื่อถือ ครับ
นายปรีดี  จันทร์แก้ว
- ไม่ทราบ ส.อบต. ท่านใด ใครมีเรื่องอื่นอีกหรือไม่
ประธานสภาฯ
- เมื่อไม่มี ก็ขอขอบคุณ ส.อบต.ผู้บริหาร ผู้เข้าร่วมประชุม        ทุกท่าน และขอปิดการประชุมวันนี้ ครับ

ปิดประชุม



เวลา  14.20 น.

คำนึง  จันทร์คง
 (นายคำนึง   จันทร์คง)
      เลขานุการสภาฯ
         ผู้จดบันทึกรายงานการประชุม
นอย่า็็น่
